Serīna Viljamsa

Serīna Džameka Viljamsa (; dzimusi  Sagino, Mičiganas štatā, ASV) ir bijusī amerikāņu tenisiste, vairākas reizes bijusi WTA pasaules pirmā rakete. Viņa ir uzvarējusi 23 Grand Slam turnīros vienspēlēs un ir četru olimpisko zelta medaļu īpašniece, tostarp 2012. gada Londonas olimpisko spēļu čempione vienspēlēs. Ar profesionālajā tenisā nopelnītajiem vairāk nekā 80 miljoniem ASV dolāru S. Viljamsa ir visu laiku visvairāk nopelnījusī tenisiste, pie kam ieņem 4. vietu arī konkurencē starp abu dzimumu tenisistiem.

 Karjera 
Afroamerikāniete S. Viljamsa ir dzimusi Sagino, Mičiganas štatā, Ričarda Viljamsa un Orasenas Praisas ģimenē kā jaunākā no piecām pusmāsām un māsām. Bērnībā kopā ar ģimeni pārcēlusies uz Losandželosas priekšpilsētu Komptonu, kur piecu gadu vecumā sāka treniņu tenisā. Viņas abas ar māsu Venusu trenēja fanātiskais tēvs Ričards Viljamss. Kad Serīnai bija 9 gadi ģimene pārcēlās uz Floridu, kur māsas sāka trenēties tenisa akadēmijā. Vēlāk meiteņu trenēšanu atkal pārņēma tēvs un viņas jau agrā jaunībā rādīja lielisku spēli.

Pirmajā profesionāļu turnīrā S. Viljamsa piedalījās jau 1995. gadā, bet nākamajā sezonā starp profesionāļiem nespēlēja. Pirmo uzvaru profesionāļu turnīrā viņa guva 1999. gadā Parīzē, kur finālā pārspēja Amēliju Moresmo. Tai pašā gadā viņa pirmo reizi piedalījās Grand Slam turnīra finālā, ASV čempionātā pārspējot Martinu Hingisu. Interesanti, ka nākamie pieci uzvarētie Grand Slam vienspēļu fināli pēc kārtas bija pret māsu Venusu.

Kopumā S. Viljamsa ir uzvarējusi 23 Grand Slam turnīros vienspēlēs, kā arī 14 Grand Slam turnīros dubultspēlēs. Dubultspēlēs, kurās jau izsenis viņa spēlē kopā ar savu māsu Venusu Viljamsu, viņa izcīnīja zelta medaļu 2000., 2008. un 2012. gada olimpiskajās spēlēs. Tāpat izcīnīja uzvaru 2012. gada Londonas Olimpisko spēļu vienspēļu turnīrā. S. Viljamsai pieder vairāki profesionālā tenisa rekordi, tai skaitā viņa ar nopelnītiem vairāk kā 80 miljoniem ASV dolāru ir rekordiste pēc balvās saņemtās naudas apmēra. Tāpat viņa ir vienīgā no šobrīd aktīvajām tenisistēm, kas (dažādos gados) ir uzvarējusi visos četros Grand Slam turnīros gan vienspēlēs, gan dubultspēlēs.

2017. gada aprīlī uz laiku pārtrauca tenisa karjeru saistībā ar grūtniecību. 1. septembrī viņai piedzima meita. Pēc meitas piedzimšanas pirmo tenisa spēli S. Viljamsa aizvadīja 30. decembrī Abudabi, kur paraugspēlē zaudēja Latvijas tenisistei Aļonai Ostapenko. 2018. gadā Grand Slam apritē atgriezās ar Francijas atklāto čempionātu, bet abos nākamajos Grand Slam sasniedza finālu, Vimbldonā piekāpjoties Angelikai Kerberei, savukārt ASV čempionātā — Naomi Osakai. Finālu sasniedza arī 2019. gada Vimbldonas čempionātā, kur zaudēja Simonai Halepai, tādējādi kļūstot par visu laiku visvecāko spēlēlētāju, kas sasniegusi Grand Slam turnīra finālu (37 gadi un 290 dienas, līdzšinējais rekords piederēja Martinai Navrātilovai).

2022. gada septembrī pēc izstāšanās ASV atklātajā čempionātā S. Viljamsa noslēdza profesionālā tenisa karjeru.

 Karjeras statistika 

 Vietas Grand Slam turnīros 

|}

 Grand Slam fināli 

 Uzvaras 
Gads
|width="200"|TurnīrsPretinieks
|width="200"|Rezultāts 1999 ASV atklātais čempionāts tenisā  Martina Hingisa 6—3, 7—6(7—4) 2002 Francijas atklātais čempionāts  Venusa Viljamsa 7—5, 6—3 2002 Vimbldonas čempionāts  Venusa Viljamsa 7—6(7—4), 6—3 2002 ASV atklātais čempionāts tenisā  Venusa Viljamsa 6—4, 6—3 2003 Austrālijas atklātais čempionāts tenisā  Venusa Viljamsa 7—6(7—4) 3—6 6—4 2003 Vimbldonas čempionāts  Venusa Viljamsa 4—6, 6—4, 6—2 2005 Austrālijas atklātais čempionāts tenisā  Lindsija Devenporta 2—6, 6—3, 6—0 2007 Austrālijas atklātais čempionāts tenisā  Marija Šarapova 6—1, 6—2 2008 ASV atklātais čempionāts tenisā  Jeļena Jankoviča 6—4, 7—5 2009 Austrālijas atklātais čempionāts tenisā  Dinara Safina 6—0, 6—3 2009 Vimbldonas čempionāts  Venusa Viljamsa 7—6(7—3), 6—2 2010 Austrālijas atklātais čempionāts tenisā  Žustīne Enāna 6—4, 3—6, 6—2 2010 Vimbldonas čempionāts  Vera Zvonarjova 6—3, 6—2 2012 Vimbldonas čempionāts  Agņeška Radvaņska 6—1, 5—7, 6—2 2012 ASV atklātais čempionāts tenisā  Viktorija Azarenka 6—2, 2—6, 7—5 2013 Francijas atklātais čempionāts  Marija Šarapova 6—4, 6—4 2013 ASV atklātais čempionāts tenisā  Viktorija Azarenka 7—5, 6—7(6—8), 6—1 2014 ASV atklātais čempionāts tenisā  Karolīna Vozņacka 6—3, 6—3 2015 Austrālijas atklātais čempionāts tenisā  Marija Šarapova 6—3, 7—6(7—5) 2015 Francijas atklātais čempionāts  Lucije Šafāržova 6—3, 6—7(2—7), 6—2 2015 Vimbldonas čempionāts  Garbinje Mugurusa 6—4, 6—4 2016 Vimbldonas čempionāts  Angelika Kerbere 7—5, 6—3 2017 Austrālijas atklātais čempionāts tenisā  Venusa Viljamsa 6—4, 6—4

 Zaudējumi 
Gads
|width="200"|TurnīrsPretinieks
|width="200"|Rezultāts 2001 ASV atklātais čempionāts tenisā  Venusa Viljamsa 2—6, 4—6 2004 Vimbldonas čempionāts  Marija Šarapova 1—6, 4—6 2008 Vimbldonas čempionāts  Venusa Viljamsa 5—7, 4—6 2011 ASV atklātais čempionāts tenisā  Samanta Stosura 2—6, 3—6 2016 Austrālijas atklātais čempionāts tenisā  Angelika Kerbere 4—6, 6—3, 4—6 2016 Francijas atklātais čempionāts  Garbinje Mugurusa 5—7, 4—6 2018 Vimbldonas čempionāts  Angelika Kerbere 3—6, 3—6 2018 ASV atklātais čempionāts tenisā  Naomi Osaka 2—6, 4—6 2019 Vimbldonas čempionāts  Simona Halepa 2—6, 2—6

 Atsauces 

 Ārējās saites 





Kategorija:1981. gadā dzimušie
Kategorija:ASV tenisisti
Kategorija:2000. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Olimpiskie zelta medaļnieki tenisā
Kategorija:ASV olimpiskie zelta medaļnieki